Manig h̾re mich des vꝛaget
Manig h̾re mich des vꝛaget
dvr wc d̾ g̾nden ſi· ſo vil
ob in deſ niht bet̋get
dē wil ich betútē ob ichs kann
wie es vmb die g̾ndē· ſi
eī g̾nder mā d̾ trúget·
d̾ and̾ kan wol zauel ſpil
d̾ dritte hofelúget·
d̾ vierde· iſt gar eī gvmpel mā
d̾ vúnfte iſt ſinnē vꝛi
ſo iſt d̾ ſehſte ſpottes vol
d̾ ſibende kleid̾ kǒfet
d̾ ahtode vederliſet wol
d̾· nv́nde vmbe gabe lǒfet
d̾ zehende· hat ein dirne
eī wib eī tohter· vmbehv̊t
dē gebēt nv́we vn̄ virne
die h̾rē durh ir toͤꝛſchē mv̊t
ſi gebēt· dorh kvnſt niht gv̊t·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse